I n f o r m á c i a

z  kontroly plnenia úloh z  uznesení vlády splatných v  II. štvrťroku 2005                        v ministerstvách a ostatných ústredných orgánoch štátnej správy

Kontrolu plnenia úloh z uznesení vlády splatných v  II. štvrťroku 2005                v ministerstvách a ostatných ústredných orgánoch štátnej správy vykonal Úrad vlády SR (ďalej ÚV SR) v zmysle úlohy B.3. Zamerania kontrolnej činnosti Úradu vlády SR na           II. polrok 2005, schváleného uznesením vlády číslo 532/2005, zo dňa 6. júla 2005.
Podkladom pre kontrolu plnenia úloh z uznesení vlády splatných  v  II. štvrťroku 2005 v ministerstvách a ostatných ústredných orgánoch štátnej správy boli štvrťročné  hlásenia o ich plnení, predkladané ÚV SR.
Priamo na subjektoch ÚV SR vykonal kontrolu plnenia uznesení vlády  v MK SR,   MŠ SR a v MP SR za obdobie od 1. 1. 2004 do 30. 6. 2005 
V uzneseniach, prijatých od 1. 1. 1995 do 30. 6. 2005, vláda uložila podpredsedom vlády, ministrom, predsedom ostatných ústredných orgánov štátnej správy  a  vedúcemu ÚV SR splniť v kontrolovanom období 597 termínovaných  úloh, z ktorých sa splnilo 544 úloh v termíne (91,1 %), 52 úloh sa splnilo oneskorene (8,7 %) a 1 úloha nebola splnená (0,2 %).
Prehľad o stave plnenia úloh z uznesení vlády prijatých od 1. 1. 1995 do 30. 6. 2005 a splatných v  II. štvrťroku 2005 tvorí prílohu č. 1 tejto správy. V prílohe č. 2 je uvedená príčina nesplnenia úlohy z uznesenia vlády.
Porovnanie súhrnných výsledkov súčasnej kontroly so stavom, zisteným predchádzajúcou kontrolou v uplynulých rokoch a  v  I. a II. štvrťroku 2005 je  v tabuľke č.1.

         Tabuľka č. 1

Kontrolované
obdobie	Úlohy           
celkom	Termín.
úlohy
celkom	Z   t o h o	Netermínované úlohy	
			Splatné v kontrolovanom  období	Splatné v ďalšom období		
			celkom	splnené	oneskor.
splnené	nesplnené
		celkom
	z toho
splnené	
1.  január – 31. marec 2002	7086	2083
(29,4 %)	729	620
(85,0 %)	93
(12,8 %)	16
(2,2 %)	1354	5003
(70,6 %)	483
(9,7 %)	
1. apríl – 30. jún 2002	7750	2165
(27,9 %)	933	812
(87,0 %)	105
(11,3 %)	16
(1,7 %)	1232	5585
(72,1 %)	612
(10,9 %)	
1. júl – 30. september 2002	7859	2047
(26,0 %)	636
	526
(82,7 %)	89
(14,0 %)	21
(3,3 %)	1411	5812
(74,0 %)	888
(15,3 %)	
1. okt. – 31. december 2002	8009	2415
(30,2 %)	1085	998
(92,0 %)	63
(5,8 %)	24
(2,2 %)	1330	5594
(69,8 %)	562
(10,0 %)	
1. január – 31. marec 2003
	7928	2096
(26,4 %)	850	753
(88,6 %)	94
(11,0 %)	3
(0,4 %)	1246	5832
(73,6 %)	1014
(17,4 %)	
1. apríl – 30. jún 2003 
	7716	2571
(33,3 %)	826	720
(87,2 %)	102
(12,3 %)	4
(0,5 %)	1745	5145
(66,7 %)	446
(8,7 %)	
1. júl – 30. september 2003
	8419	2652
(31,5 %)	948	844
(89,0 %)	96
(10,1 %)	8
(0,9 %)	1704	5767
(68,5 %)	855
(14,8 %)	
1. okt. – 31. december 2003 
	8299	2706
(32,6 %)	1125	1028
(91,4 %)	91
(8,1 %)	6
(0,5 %)	1581	5593
(67,4 %)	855
(10,4 %)	
1. január – 31. marec 2004
	8429	2270
(26,9 %)	735	667
(90,7 %)	62
(8,5 %)	6
(0,8%)	1535	6159
(73,1 %)	1152
(18,7 %)	
1. apríl – 30. jún 2004	8276	2387
(28,8 %)	913	846
(92,7 %)	62
(6,8 %)	5
(0,5 %)	1474	5889
(71,2 %)	737
(12,5 %)	
1. júl – 30. september 2004	8175	2027
(24,8 %)	432	387
(89,6 %)	42
(9,7 %)	3
(0,7 %)	1595	6148
(75,2 %)	941
(15,3 %)	
1. okt. – 31. december 2004	7617	2278
(29,9 %)	848	769
(90,7 %)	62
(7,3 %)	17
(2,0 %)	1430	5339
(70,1 %)	934
(17,5 %)	
1. január – 31. marec 2005	6701	1715
(25,6 %)	449	403
(89,8 %)	42
(9,3 %)	4
(0,9 %)	1266	4986
(74,4 %)	893
(17,9 %)	
1. apríl – 30. jún 2005	7025	1911
(27,2 %)	597	544
(91,1 %)	52
(8,7 %)	1
(0,2 %)	1314	5114
(72,8 %)	464
(9,1%)	

Z porovnania s výsledkami kontroly za obdobie január – marec 2005 vyplýva,                          že v  kontrolovanom období sa zvýšil počet uložených úloh o 324, t. j. o 4,8 %,  pričom  počet termínovaných úloh sa zvýšil  o 196, t. j. o 11,4 % %. Podiel netermínovaných úloh na celkovom počte úloh predstavuje 72,8 % a je nižší v porovnaní s predchádzajúcim obdobím. Napriek poklesu ich podielu naďalej pretrváva nepriaznivá tendencia vysokého počtu uložených netermínovaných úloh v porovnaní s počtom uložených termínovaných úloh.  Zaznamenaná skutočnosť vo vývoji tejto kategórie úloh nie je v súlade s Čl. 6 ods. 2 písm. b) Smernice na prípravu a predkladanie materiálov na rokovanie vlády, schválenej uznesením vlády č. 512 zo dňa 13. 6. 2001 (ďalej Smernica), podľa ktorého pri navrhovaní úloh treba uviesť termíny ich splnenia alebo u trvalých úloh termíny vyhodnotenia plnenia. 
Za účelom odstránenia pretrvávajúceho vysokého  podielu netermínovaných úloh, zapracovávaných do uznesení vlády, bolo uložené podpredsedovi vlády, podpredsedom vlády a ministrom,  predsedom OÚOŠS, úlohou B.1. uznesenia vlády SR č. 20/2005,  vykonávať priebežné kontroly dodržiavania Smernice a  na základe výsledkov kontroly prijímať účinné operatívne opatrenia. Účinnosť  uloženej úlohy sa prejavila v  II. štvrťroku 2005, keď  podiel predložených termínovaných úloh do návrhov uznesení vlády predstavoval 60,7 % z celkového počtu predložených úloh do návrhov uznesení vlády.  
V skupine nesplnené termínované úlohy bol v kontrolovanom období dosiahnutý priaznivý  stav v  porovnaní so stavom, dosiahnutým v  predchádzajúcim období,  keď            v  kontrolovanom období došlo k  poklesu podielu nesplnených termínovaných úloh                  z celkového počtu uložených termínovaných úloh o 0,7 %. 

Porovnanie počtu predložených termínovaných a netermínovaných úloh do návrhov uznesení vlády v II. štvrťroku 2005 podľa jednotlivých predkladateľov tvorí prílohu č. 3. Vyplýva z nej, že viac návrhov netermínovaných úloh ako termínovaných predložili najmä minister pôdohospodárstva, minister školstva a minister zahraničných vecí. 

Kontrola v MK SR, MŠ SR a MP SR bola zameraná na vecné a časové plnenie úloh uznesení vlády a funkčnosť systému vnútornej kontroly  a to najmä na:
a)	plnenie úlohy B.2. uznesenia vlády č. 129/2000 – „zabezpečiť výberovým spôsobom vykonávanie pravidelnej vecnej kontroly plnenia úloh z uznesení vlády útvarmi vnútornej kontroly  a ostatnými odbornými útvarmi“, štvrťročne
b)	zistenie ako je zabezpečená z úrovne vedúceho orgánu kontroly, vedúcich odborných útvarov a útvaru kontroly  kontrola dodržiavania Čl. 6 ods. 2  písm. b) Smernice na prípravu a predkladanie materiálov na rokovanie vlády, schválenej uznesením vlády  č. 512/2001, podľa ktorého pri navrhovaní úloh treba uviesť termíny splnenia alebo     u  trvalých úloh termíny vyhodnotenia plnenia a  nadväzne plnenie úlohy B.1. uznesenia vlády č. 20/2005 a  požiadavky vedúceho ÚV SR (list č. 137/02-KVÚ         z  28. 1. 2002) – prijať opatrenia na zabezpečenie uvedeného ustanovenia a ich účinnosť 
c)	vykonávanie kontroly plnenia úloh z uznesení vlády kontrolovanými subjektmi pred odoslaním hlásení na ÚV SR, či boli výsledky kontroly premietnuté do hlásení a následne či bol dodržaný termín predloženia hlásenia na ÚV SR – do 15 dní po skončení kalendárneho štvrťroka v zmysle Smernice        
d)	zistenie, či z neplnenia úloh z uznesení vlády boli voči zodpovedným zamestnancom uplatnené dôsledky podľa príslušných platných predpisov (zákon č. 312/2001 Z. z. o štátnej službe, Zákonník práce, zákon č. 10/1996 Z. z. o kontrole v štátnej správe) 	 

	Kontrolou zameranou na uvedené oblasti sa zistilo:

	K bodu a)

	Ministerstvo kultúry v sledovanom období, t.j. od 1. 1. 2004 do 30. 6. 2005 vykonávalo pravidelne štvrťročne kontrolu plnenia úloh z uznesení vlády výberovým spôsobom, v zmysle úlohy B.2. uznesenia vlády č. 129/2000. 
	Odbor rezortnej kontroly (ďalej ORK), ktorý zabezpečoval výkon predmetných štvrťročných kontrol v ministerstve, zistil iba pri kontrole úloh z uznesení vlády splatných     v  II. štvrťroku 2005 nesplnenie úlohy č. 5 uloženej v  bode C.1. uznesenia vlády                    č. 1232/ 2004  „Návrh revitalizácie filmového priemyslu SR“. Ďalej zistil, že ukladanie, sledovanie a hodnotenie úloh v ministerstve nebolo v súlade s bodmi 5.3. a 5.4.  Metodického pokynu na prípravu a  predkladanie materiálov na rokovanie vlády č. 512/2001, keď                 v niektorých prípadoch nebola dodržaná platná terminológia pri ukladaní úloh (termínované, netermínované úlohy), resp. pri hodnotení plnenia termínovaných úloh (úlohy splnené v termíne, úlohy splnené oneskorene alebo úlohy nesplnené). V Zápisnici o prerokovaní protokolu o výsledku kontroly bolo uložené zodpovednému zamestnancovi prijať konkrétne opatrenia na odstránenie zistených nedostatkov, ich príčin a v určených termínoch predložiť opatrenia ORK  a  správu o ich splnení. Zistilo sa, že opatrenia zodpovedný zamestnanec prijal v určenom termíne a predložil ich ORK, vrátane správy o ich splnení. 
	V odborných útvaroch ministerstva kontrolu plnenia uložených úloh vykonávali generálni riaditelia sekcií, resp. riaditelia samostatných odborov priamo riadených ministrom, v zmysle § 58 (Povinnosti predstaveného) zákona  č. 312/2001 o štátnej službe, písm. a) riadiť a kontrolovať vykonávanie štátnej služby podriadenými štátnymi zamestnancami. Predstavení priebežne vykonávali kontrolu plnenia uložených úloh a  operatívne prijímali opatrenia na odstránenia zistených nedostatkov.
	V zmysle Programu a organizačného zabezpečenia kontroly ÚV SR vykonal vecnú kontrolu úloh, ktoré boli v štvrťročných hláseniach vykázané ako splnené. Výberovým spôsobom boli kontrolované úlohy z hlásení za III. štvrťrok 2004 a II. štvrťrok 2005. V III. štvrťroku 2004 boli podrobené kontrole 4 úlohy z 9,  v  II. štvrťroku 2005 bolo podrobených kontrole 7 úloh z 11, uvedených v dotknutých hláseniach ako splnené.  Kontrolou sa nezistil rozdiel vo vyhodnotení  predmetných úloh  odpočtami v  štvrťročných hláseniach predložených Úradu vlády SR   a  zisteným skutočným vecným plnením. 
   
	V ministerstve školstva  vykonával kontrolu plnenia úloh z uznesení vlády pravidelne štvrťročne odbor kontroly na základe Zamerania kontrolnej činnosti ministerstva školstva na I. a II. polrok 2004, resp. na rok 2005. Z vykonaných kontrol v  roku 2004 boli vypracované tri protokoly a  jeden záznam. Z vykonaných kontrol v roku 2005 bol vypracovaný záznam o výsledku kontroly (I. štvrťrok)  a  protokol o výsledku kontroly (II. štvrťrok). Riešenie zistených nedostatkov (nesplnenie kontroly plnenia opatrení na nápravu, prijatých na základe zistených nedostatkov pri predchádzajúcich kontrolách) plnenia úloh bolo uložené zodpovedným zamestnancom kontrolovaného subjektu prijať konkrétne opatrenia na ich odstránenie,  príčin ich vzniku a  predložiť správu o ich splnení odboru kontroly. 
	V odborných útvaroch ministerstva kontrolu plnenia uložených úloh vykonávali  generálni riaditelia sekcií, resp. riaditelia samostatných odborov v  zmysle zákona                   č. 312/2001Z. z. o  štátnej službe. Kontrolu plnenia uložených úloh vykonávali priebežne a prijímali opatrenia na odstránenie zistených nedostatkov.  
	Úrad vlády SR výberovým spôsobom kontroloval plnenie úloh v hláseniach vykázaných ako splnené úlohy v  III. štvrťroku 2004 a v  II. štvrťroku 2005. Z úloh splatných v III. štvrťroku 2004 bolo kontrolovaných 20 úloh, z úloh splatných v  II. štvrťroku 2005 sa kontrolovalo 17 úloh. Výsledok vecnej kontroly  plnenia úloh zodpovedal hodnoteniu úloh v odpočtoch úloh uznesení vlády, uvádzaných v hláseniach predkladaných Úradu vlády SR.

	V ministerstve pôdohospodárstva kontrolu plnenia úloh z uznesení vlády  vykonávala sekcia kontroly pravidelne štvrťročne, v zmysle uznesenia vlády č. 129/2000.      V roku 2004 vykonali štyri kontroly a v roku 2005 dve  kontroly. Z hľadiska vecného bolo v roku 2004 kontrolovaných 26 úloh, z toho sa zistilo 6 nesplnených a v roku 2005 z 12 úloh bola 1 nesplnená. Podľa výsledných materiálov  v  prípade nesplnených úloh uznesení vlády však neboli prijaté opatrenia k náprave a  nebola uplatnená právna zodpovednosť voči zamestnancom, ktorí nesplnili úlohy.                                                                                                                      
  	V odborných útvaroch ministerstva kontrolu plnenia uložených úloh vykonávali generálni riaditelia jednotlivých sekcií, resp. riaditelia samostatných odborov na poradách v zmysle zákona  č. 312/2001 o štátnej službe. Z výsledkov kontroly operatívne prijímali opatrenia na odstránenie zistených nedostatkov.  
	ÚV SR vykonal výberovým spôsobom vecnú a časovú kontrolu plnenia úloh uznesení vlády uložených ministerstvu splatných v III. štvrťroku 2004 (4 úlohy) a II. štvrťroku 2005     (5 úloh ). Kontrolou sa preukázal súlad plnenia vykázaného v hláseniach predkladaných ÚV SR so skutočným plnením.

	K bodu b)
	
	V ministerstve kultúry  kontrola dodržiavania  Čl. 6 ods. 2 písm. b) Smernice, cit.: „pri navrhovaní úloh treba uviesť, komu sa majú úlohy uložiť, navrhované úlohy formulovať vecne a uviesť termíny ich splnenia alebo u trvalých úloh termíny vyhodnotenia plnenia; úlohy musia byť reálne a v navrhovaných termínoch splniteľné“ a nadväzne uznesenia vlády č. 20/2005  a požiadavky vedúceho ÚV SR (list z  28. 1. 2002) sa vykonávala na poradách  vedenia MK SR. Podľa kontroly predmetného ustanovenia v  I. a II. štvrťroku 2005, vykonanej odborom rezortnej kontroly, sa nezistilo  nedodržanie citovaného článku. Vedenie MK SR na porade konanej dňa 21. 4. 2005 prerokovalo výsledky kontroly a vzalo na vedomie  predloženú informáciu. V  I. ani v II. štvrťroku 2005 ministerstvo nepredložilo do návrhov uznesení vlády úlohy bez termínu ich splnenia.

             V ministerstve školstva zabezpečenie plnenia úlohy B.1. uznesenia vlády č. 20/2005 bolo uložené riaditeľovi odboru kontroly v spolupráci s kanceláriou vedúceho služobného úradu.  Odbor kontroly vykonal za týmto účelom dve kontroly, za I. štvrťrok 2005 v dňoch  30. 3. 2005 do 10. 4. 2005 z ktorej bol vypracovaný záznam o kontrole, t.j. nezistili sa nedostatky. Výsledný materiál obsahuje hodnotenie plnenia vybraných uznesení vlády z hľadiska vecného a časového. Ďalšia vecná a časová kontrola plnenia uznesení vlády bola vykonaná v dňoch 1. 7. 2005 až 18. 7. 2005 – výsledný materiál protokol. V zázname o kontrole a  v  Protokole o výsledku kontroly nie sú uvedené žiadne kontrolné zistenia z kontroly dodržiavania Smernice s osobitným zreteľom na Čl. 6 ods. 2 písm. b). V hlásení o plnení úloh za I. štvrťrok 2005 odpočet úlohy B.1. uznesenia vlády č. 20/2005 nebol uvedený. V hlásení o plnení úloh za II. štvrťrok 2005 sa uvádza, že bola vykonaná kontrola v zmysle predmetného uznesenia vlády č. 20/2005 za I. štvrťrok 2005 s tým, že sa nezistilo zapracovanie netermínovaných úloh do uznesení vlády, pričom úlohy boli reálne                    a  v  uložených termínoch splniteľné a  splnené. Odpočet však nezodpovedá zistenej skutočnosti, pretože od  1. 1. 2005 do 31. 3. 2005  ministerstvo predložilo do návrhov 7 netermínovaných úloh.   
	V ministerstve pôdohospodárstva  vykonala sekcia kontroly v roku 2005 dve štvrťročné kontroly  plnenia úlohy B.1. uznesenia vlády  č. 20/2005, ktorou bolo uložené ministrom výberovým spôsobom do 10 kalendárnych dní za uplynulý štvrťrok  vykonať priebežnú kontrolu dodržiavania Smernice, Čl. 6 ods. 2 písm. b). Kontrola za II. štvrťrok 2005 bola vykonaná v dňoch 6. 7. - 15. 7. 2005, t.j. až po 10 dňoch, čo je následná kontrola a nie priebežná. V prípade tejto kontroly nebolo možné materiály, ktoré ukladali  netermínované úlohy, vrátiť na prepracovanie, resp. na úpravu termínov. Zo záznamov o kontrole bolo zistené, že výberovým spôsobom bolo prekontrolovaných 5 materiálov predkladaných na rokovanie vlády SR. Podľa záznamov boli úlohy, navrhované v materiáloch,  konkrétne s uvedením termínu ich plnenia. 
	Účinok doteraz prijatých opatrení sa prejavil v tom, že podiel netermínovaných úloh v I. polroku 2005 oproti podielu v roku 2004 klesol zo 77,6 % na 65 %.

	K bodu c)
	
	V ministerstve kultúry  vykonával ORK kontrolu plnenia úloh z uznesení vlády pravidelne štvrťročne výberovým spôsobom odoslaním hlásení o plnení úloh z uznesení vlády ÚV SR. V prípade kontrolou zistených nedostatkov boli výsledky kontroly premietnuté do hlásení. Túto skutočnosť potvrdzuje výsledok kontroly plnenia úloh splatných v  II. štvrťroku 2005 a nadväzne hlásenie o plnení úloh. V štvrťročných hláseniach sú úlohy z uznesení vlády hodnotené v poradí podľa čísla a dátumu prijatia príslušného uznesenia vlády,  strany sú číslované,  v súlade s úpravou zásad hlásení o plnení úloh z uznesení vlády SR – list VÚV      č. KVÚ-785/2002 z 7. 6. 2002 a bodom 5.3.1. Metodického pokynu na prípravu a predkladanie materiálov na rokovanie vlády s účinnosťou 1. 11. 2002.  
     
	V ministerstve školstva odbor kontroly vykonával pravidelne štvrťročne v stanovených termínoch kontroly plnenia úloh z uznesení vlády. Na základe výsledkov kontrol nebolo potrebné upravovať hlásenia o plnení úloh, pretože tieto boli v súlade s kontrolnými zisteniami. Termíny predloženia hlásení na ÚV SR boli dodržané. V hláseniach boli odpočty úloh usporiadané podľa čísla a dátumu prijatia príslušného uznesenia, v súlade s citovaným metodickým pokynom.   

     	Ministerstvo pôdohospodárstva predkladalo hlásenia o plnení úloh z uznesení vlády do 15. dňa po ukončení štvrťroka. Kontroly plnenia úloh uznesení vlády vykonané sekciou kontroly boli v štyroch prípadoch realizované v čase, ktorý  reálne nedával možnosť premietnuť výsledky kontroly do hlásení za I., II. a III. štvrťrok 2004, II. štvrťrok 2005. Z predložených hlásení o plnení úloh z uznesení vlády sa nezistilo, že pôvodný odpočet plnenia úloh po vecnej stránke bol upravený pred odoslaním hlásenia.

	K bodu d)
	
	V ministerstve kultúry ORK zistil kontrolou plnenia úloh z uznesení vlády SR splatných v II. štvrťroku 2005  nesplnenie úlohy C.1. uznesenia vlády č. 1232 z 15. 4. 2005. Minister neuplatnil právnu zodpovednosť voči zodpovednému zamestnancovi za jej nesplnenie, pretože v termíne prerokovávania predmetného protokolu (11. 7. 2005) bol udelený odklad  termínu splnenia tejto úlohy do 31. 10. 2005.   
	 Za neplnenie úloh z uznesení vlády v kontrolovanom období v ministerstve školstva (2 nesplnené úlohy) a ministerstve pôdohospodárstva (7 nesplnených úloh) nebola uplatnená právna zodpovednosť voči zamestnancom, ktorí nesplnili úlohy.
	
	Protokoly, z ktorých vychádza informácia, boli prerokované v súlade so zákonom       č. 10/1996 Z. z. o kontrole v štátnej správe v znení neskorších predpisov so zodpovednými zamestnancami kontrolovaných subjektov a bolo im uložené prijať opatrenia na odstránenie zistených nedostatkov vrátane uplatnenia právnej zodpovednosti voči zodpovedným zamestnancom za tieto nedostatky. 

	Z úrovne vlády sa odporúča prijať úlohu tak, ako je navrhnutá do uznesenia vlády.

Bratislava  30. novembra 2005